CELEX: C2006/212/27
Language: da
Date: 2006-09-02 00:00:00
Title: Sag C-265/06: Sag anlagt den 16. juni 2006 — Kommissionen for De Europæiske Fællesskaber mod Den Portugisiske Republik

2.9.2006   
            
            
               DA
            
            
               Den Europæiske Unions Tidende
            
            
               C 212/15
            
         Sag anlagt den 16. juni 2006 — Kommissionen for De Europæiske Fællesskaber mod Den Portugisiske Republik
   (Sag C-265/06)
   (2006/C 212/27)
   Processprog: portugisisk
   Parter
   
      Sagsøger: Kommissionen for De Europæiske Fællesskaber (ved A. Caeiros, som befuldmægtiget)
   
      Sagsøgt: Den Portugisiske Republik
   Sagsøgerens påstande
   
               —
            
            
               Det fastslås, at Den Portugisiske Republik har tilsidesat sine forpligtelser i henhold til artikel 28 EF og 30 EF samt EØS-aftalens artikel 11 og 13, idet den ved artikel 2, nr. 1, i lovdekret nr. 40/2003 af 11. marts 2003 har forbudt fastsættelse af farvet film på motorkøretøjers ruder, og dette forbud hindrer markedsføring i Portugal af farvet film, der er lovligt fremstillet og/eller markedsført i en anden medlemsstat eller i en stat, der har underskrevet EØS-aftalen.
            
         
               —
            
            
               Den Portugisiske Republik tilpligtes at betale sagens omkostninger
            
         Søgsmålsgrunde og væsentligste argumenter
   Forbuddet i artikel 2, nr. 1, i lovdekret nr. 40/2003 af 11. marts 2003 udgør en foranstaltning med tilsvarende virkning som en kvantitativ indførselsrestriktion i strid med artikel 28 EF og EØS-aftalens artikel 11, idet forbuddet i praksis hindrer markedsføringen i Portugal af farvet film, der er lovligt fremstillet og/eller markedsført i en anden medlemsstat eller i en stat, der her underskrevet EØS-aftalen. Et sådant forbud er heller ikke begrundet i lyset af artikel 30 EF og EØS-aftalens artikel 13.